09/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
OH.315.1067. Información pública do proxecto de execución da obra hidráulica de colectores xerais e estación depuradora de augas residuais de Baroña (Porto do Son)

Resolución do 26 de xullo de 2013 pola que se somete a información pública o proxecto de execución da obra hidráulica decolectores xerais e estación depuradora de augas residuais de Baroña, Porto do Son (A Coruña) A obra hidráulica correspondente ao proxecto de execución dos colectores xerais e estación depuradora de augas residuais de Baroña, Porto do Son (A Coruña), de clave OH.315.1067, é considerada de interese da Comunidade Autónoma, e acórdase sometela ao trámite de información pública. O proxecto define e valora as actuacións necesarias para proceder áeliminación dos vertidos existentes mediante a execución dunha rede separativa formada por tres colectores por gravidade, un novo bombeo en Arnela de 1+1 bombas de 4,3 KW, que impulsará as augas dos núcleos de Arnela e Vilar. Executarase tamén un tramo de impulsión dende o novo bombeo que terá unha lonxitude de 877 m, e finalmente proxéctase unha estación depuradora de augas residuais para 505 habitantes equivalentes, e un caudal máximo de tratamento de 17,1 m 3 /h, e estará ubicada ao oeste do núcleo de Abuín. O concello de Porto do Son, de conformidade co disposto no no artigo 114 do regulamentoxeral para o desenvolvemento e execución da Lei 22/1988, do 28 de xullo, de costas, aprobado polo real decreto 1471/1989, solicitou con data 19 de xullo de 2013 a autorización para o vertido cun volume anual medio de 41.975 m 3 /ano de augas residuais urbanas depuradas procedentes do concello de Porto do Son (expediente DH. V15.42683). As coordenadas UTM do punto de vertido son: X=497.970 e Y=4.727.900. A actuación hidráulica cofinánciase pola Unión Europea a través do Fondo Europeo de Desenvolvemento Rexional (FEDER) nun 80%, no marco do Programa Operativo Feder Galicia 2007-2013, Eixe 3 Medio Ambiente, contorno natural, recursos hídricos e prevención de riscos, tema prioritario ou medida 46: tratamento de augas residuais. Actuación 3.46.1: actuacións contempladas no Plan de saneamento de Galicia, no programa A. X. U. A. (actuacións para a xestión e a utilización da Auga) e nos plans hidrolóxicos de conca. Considerando o exposto, ao abeiro da Lei 9/2010, do 4 de novembro, de Augas de Galicia e do Estatuto da entidade pública empresarial Augas de Galicia aprobado polo Decreto 32/2012, do 12 de xaneiro, e segundo o disposto no artigo 12. c do Decreto 59/2013, do14 de marzo, polo que se desenvolve a Lei 9/2010, do 4 de novembro de augas de Galicia, en materia de execución e explotación de infraestruturas hidráulicas, e de acordo co establecido no artigo 146.8 do Regulamento xeral para o desenvolvemento e execución da Lei 22/1988, do 28 de xullo, de costas, xa citado, RESOLVO: Someter, polo prazo de 30 días, contados a partir do día seguinte ao da última publicación deste anuncio de información pública do proxecto colectores xerais e estación depuradora de augas residuais de Baroña, Porto do Son (A Coruña), de clave OH.315.1067, que se realizará no Diario Oficial de Galicia e no Boletín Oficial da Provincia de A Coruña, para os efectos da súa aprobación, e da tramitación da autorización de vertido DH.15.42683. O documento técnico pode consultarse, durante o prazo anteriormente sinalado, nas dependencias de Augas de Galicia, sitas na rúa Doutor Maceira, n.º 18-baixo, en Santiago de Compostela (A Coruña) e na páxina web augasdegalicia@xunta. es. O que se fai público a todos os efectos legais e regulamentarios de aplicación na materia e para o seu coñecemento xeral. Santiago de Compostela, 26 de xullo de 2013. O director de Augas de Galicia Francisco Menéndez Iglesias